**Dopravný podnik Bratislava, akciová spoločnosť**

ako Kupujúci

a

**[doplniť]**

ako Predávajúci

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**KÚPNA ZMLUVA**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2022

TÁTO KÚPNA ZMLUVA (ďalej len „**Zmluva**“) je uzatvorená nižšie uvedeného dňa medzi:

1. **Dopravný podnik Bratislava, akciová spoločnosť**, spoločnosť založená a existujúca podľa práva Slovenskej republiky, so sídlom Olejkárska 1, 814 52 Bratislava, IČO: 00 492 736, zapísaná v Obchodnom registri Okresného súdu Bratislava I, oddiel: Sa, vložka číslo: 607/B, DIČ: 2020298786, IČ DPH: SK2020298786, bankové spojenie: VÚB, a.s., číslo účtu: 48009012/0200, IBAN: SK98 0200 0000 0000 4800 9012, BIC (SWIFT): SUBASKBX, štatutárny orgán: Ing. Martin Rybanský, predseda predstavenstva a Ing. Milan Donoval, podpredseda predstavenstva – CTO, kontaktná osoba pre technické veci: Mgr. Peter Pipiš, telefón: + 421 (0)2 5950 2512, e-mail: pipis.peterml@dpb.sk, kontaktná osoba pre zmluvné veci: JUDr. Zuzana Krajčovičová, telefón: +421 (0)2 5950 1595, e-mail: krajcovicova.zuzana@dpb.sk (ďalej len „**Kupujúci**”) na jednej strane; a
2. **[doplniť]**, spoločnosť založená a existujúca podľa práva [doplniť], so sídlom [doplniť], IČO: [doplniť], zapísaná v Obchodnom registri[doplniť], oddiel: [doplniť], vložka číslo: [doplniť], DIČ: [doplniť], IČ DPH: [doplniť], bankové spojenie: [doplniť], číslo účtu: [doplniť], IBAN: [doplniť], BIC (SWIFT): [doplniť], štatutárny orgán: [doplniť]., kontaktná osoba pre technické veci: [doplniť], telefón: [doplniť], e-mail: [doplniť], kontaktná osoba pre zmluvné veci: [doplniť], telefón: [doplniť], e-mail: [doplniť], kontaktná osoba pre servisné veci: [doplniť], telefón: [doplniť], e-mail: [doplniť] (ďalej len „**Predávajúci**”) na druhej strane.

**Vzhľadom k tomu, že:**

1. Kupujúci má záujem o dodanie Tovaru z dôvodu výmeny zastaraného technického vybavenia v 1. TP a 3. TP, za účelom čoho realizoval zákazku podľa internej smernice ER 97/2017 o obstarávaní v podmienkach DPB, a.s. označenú interným číslom CP 01/2022 „**Valcové skúšobne bŕzd pre autobusy a nákladné vozidlá**“;
2. Predávajúci je úspešným uchádzačom verejného obstarávania na predmet zákazky č. CP 01/2022 „**Valcové skúšobne bŕzd pre autobusy a nákladné vozidlá**“; a
3. Zmluvné strany majú záujem upraviť si vzájomné práva a povinnosti súvisiace s dodaním Tovaru;

**DOHODLO SA nasledovné:**

1. **Definície a interpretácia zmluvných ustanovení**
	1. Pokiaľ nebude ďalej uvedené inak, potom budú mať výrazy použité v Zmluve s veľkými začiatočnými písmenami nasledovný význam:
2. **Tovar** znamená valcové skúšobne bŕzd pre autobusy a nákladné vozidlá. Bližší popis Tovaru je uvedený v špecifikácii v Prílohe 1 Zmluvy – *Špecifikácia Tovaru*;
3. **Cena** znamená cena za dodanie Tovaru ako celku v celkovej výške [doplniť]**;- EUR** *(slovom:* [doplniť] *eur)* **bez DPH**;
4. **Miesto plnenia** znamená vozovňa Jurajov dvor a Petržalka, Bratislava;
5. **Pracovný deň** znamená deň, ktorý nie je sobotou, nedeľou, ani dňom pracovného pokoja, ani dňom pracovného voľna v Slovenskej republike;
6. **Občiansky zákonník** znamená zákona č. 40/1964 Zb. Občiansky zákonník v znení neskorších predpisov;
7. **Obchodný zákonník** znamená zákon č. 513/1991 Zb. Obchodný zákonník v znení neskorších predpisov;
8. **Register partnerov verejného sektora** znamená informačný systém verejnej správy, ktorý obsahuje údaje o partneroch verejného sektora a ich konečných užívateľoch výhod, pričom jeho správcom a prevádzkovateľom je Ministerstvo spravodlivosti Slovenskej republiky a je prístupný on-line na webovom sídle Ministerstva spravodlivosti Slovenskej republiky na adrese <https://rpvs.gov.sk/rpvs/>;
9. **ZVO** znamenázákon č. 343/2015 Z. z. o verejnom obstarávaní a o zmene a doplnení niektorých predpisov v znení neskorších predpisov; a
10. **Zmluvná strana** znamená Kupujúci a/alebo Predávajúci.
	1. Okrem definovaných pojmov uvedených v článku 1 bode 1.1 Zmluvy, ak je inde v Zmluve použitý definovaný pojem, v Zmluve bude mať takýto pojem význam, ktorý mu je priradený v príslušnej časti Zmluvy, kde je definovaný.
	2. V Zmluve, ak z kontextu nevyplýva iný zámer,
		1. každý odkaz na Zmluvnú stranu zahŕňa aj jej právnych nástupcov ako aj postupníkov a nadobúdateľov práv alebo záväzkov, vyplývajúcich zo Zmluvy;
		2. každý odkaz na Zmluvu alebo iný dokument znamená Zmluvu alebo iný dokument v znení jeho dodatkov a iných zmien, vrátane novácií;
		3. prílohy Zmluvy predstavujú jej neoddeliteľné súčasti a správny výklad ustanovení Zmluvy je možný
		len s prihliadnutím na ich obsah. Nadpisy častí, článkov a príloh slúžia výlučne pre uľahčenie orientácie
		a pri výklade Zmluvy sa nepoužijú;
		4. každý odkaz na „článok“ alebo „prílohu“ znamená odkaz na príslušný článok alebo prílohu Zmluvy;
		5. výrazy definované v jednotnom čísle alebo v základnom gramatickom tvare majú v Zmluve rovnaký význam, keď sú použité v množnom čísle a inom gramatickom tvare a naopak; a
11. **PREDMET ZMLUVY**
12. Predmetom Zmluvy je záväzok:
13. Predávajúceho dodať Kupujúcemu Tovar; a
14. Kupujúceho zaplatiť Predávajúcemu Cenu;

 a to za podmienok stanovených Zmluvou.

1. Tovar bude poskytnutý na základe 1 (jednej) písomnej objednávky. Objednávka bude podkladom pre fakturáciu podľa článku 4 Zmluvy. Objednávku môže Kupujúci zaslať poštou alebo elektronickou poštou na emailovú adresu kontaktnej osoby pre technické veci Predávajúceho uvedenej v záhlaví Zmluvy. Doručením objednávky Predávajúcemu sa objednávka považuje za potvrdenú Predávajúcim.
2. **PODMIENKY DODANIA TOVARU**
	1. Predávajúci sa zaväzuje dodať Tovar riadne, včas a v rozsahu podľa objednávky a Zmluvy. Zmluvné strany sa dohodli, že Predávajúci je povinný dodať Tovar **do 6 mesiacov** odo dňa doručenia objednávky podľa článku 2 bod 2.2 Zmluvy.
	2. Predávajúci sa zaväzuje dodať Kupujúcemu Tovar vo vlastnom mene, na vlastnú zodpovednosť a na vlastné nebezpečenstvo, za podmienok dohodnutých v Zmluve, samostatne, na požadovanej odbornej úrovni a v súlade s príslušnými osobitnými predpismi a slovenskými technickými normami. Zmluvné strany sa dohodli, že porušenie odbornej starostlivosti Predávajúcim sa považuje za podstatné porušenie Zmluvy.
	3. Kupujúci sa zaväzuje Predávajúcemu umožniť prístup do priestorov, do ktorých sa má Tovar dodať.
	4. Zmluvné strany sa zaväzujú, že počas trvania Zmluvy budú navzájom spolupracovať a vyvinú súčinnosť potrebnú na dosiahnutie účelu Zmluvy.
	5. Tovar sa považuje za dodaný riadne a včas v lehote podľa tohto článku bod 3.1 Zmluvy Predávajúcim, odovzdaním **Preberacieho protokolu** Kupujúcemu. Preberací protokol podpíšu oprávnené osoby za obe Zmluvné strany, ak bol Tovar dodaný bez výhrad.
	6. Predávajúci je povinný odovzdať Kupujúcemu spolu s Tovarom súvisiace doklady potrebné na jeho prevzatie, a to najmä:
		* + 1. vytlačené zadanie objednávky;
				2. dodací list;
				3. osvedčenie o technickom preukaze;
				4. certifikát o počiatočnej kalibrácií;
				5. záručný list; a
				6. všetky doklady, ktoré sa na dodanie Tovaru vzťahujú (ako napr. vyhlásenie o zhode, návod na použitie, informácie o  manipulovaní a skladovaní, revíznu správu a pod.).
	7. Predávajúci je povinný zaškoliť personál Kupujúceho s obsluhou Tovaru.
	8. Kupujúci je povinný prezrieť dodaný Tovar pri jeho prevzatí. Ak pri kontrole Tovaru budú zistené podstatné vady Tovaru, Kupujúci si vyhradzuje právo odmietnuť použitie takéhoto Tovaru. Tovar má podstatné vady, ak Predávajúci nedodrží dohodnutú akosť, štruktúru a vlastnosti špecifikované objednávkou a/alebo Zmluvou.
	9. V prípade, ak Kupujúci pri kontrole podľa tohto článku bod 3.8 Zmluvy zistí, že dodaný Tovar má zjavné podstatné vady, Kupujúci môže odmietnuť Tovar ako celok. Predávajúci zodpovedá v tomto prípade Kupujúcemu podľa ustanovení o zmluvnej pokute uvedenej v článku 6 bod 6.1 Zmluvy.
	10. Predávajúci je povinný podstatné vady Tovaru podľa tohto článku bod 3.8 Zmluvy odstrániť do 2 (dvoch) Pracovných dní odo dňa, kedy si Kupujúci uplatnil právo odmietnuť prevzatie Tovaru. V prípade, ak Predávajúci vady Tovaru podľa predchádzajúcej vety neodstráni, Kupujúci má nárok uplatňovať si primeranú zľavu z Kúpnej ceny alebo od Zmluvy odstúpiť.
	11. Vlastnícke právo ku Tovaru prechádza na Kupujúceho okamihom riadneho dodania Tovaru Predávajúcim bez výhrad podľa tohto článku bod 3.5 Zmluvy, ak nedošlo zo strany Kupujúceho k odmietnutiu dodania Tovaru podľa tohto článku bodu 3.9 Zmluvy. V prípade odmietnutia dodaného Tovaru zo strany Kupujúceho podľa tohto článku bod 3.9 Zmluvy zostáva Tovar vo vlastníctve Predávajúceho až do doby, kým Predávajúci neodstráni prekážku, ktorá bráni Predávajúcemu riadne dodať Tovar.
	12. Predávajúci sa zaväzuje doručiť Tovar Kupujúcemu v Pracovných dňoch v čase od 08:00 do 13:00 hod., pričom čas doručenia Tovaru si Zmluvné strany vopred telefonicky dohodnú. Mimo vyššie uvedeného času môže Predávajúci doručiť Tovar len s výslovným súhlasom Kupujúceho.
	13. Predávajúci sa zaväzuje počas záručnej doby vykonávať záručný servis, a to bezodkladne najneskôr do 48 hodín odo dňa nahlásenia požiadavky na vykonanie servisného zásahu Kupujúcim kontaktnej osobe Predávajúceho pre technické veci. Pre vylúčenie akýchkoľvek pochybností Zmluvné strany zhodne prehlasujú, že náklady na vykonanie servisného zásahu, vrátane nákladov na dopravu a nákladov na náhradné diely v súvislosti so servisným zásahom, sú zahrnuté v Cene.
	14. Predávajúci sa zaväzuje počas záručnej doby vykonať kalibráciu Tovaru na základe požiadavky Kupujúceho, ktorá je oznámená kontaktnej osobe Predávajúceho pre technické veci. Pre vylúčenie akýchkoľvek pochybností Zmluvné strany zhodne prehlasujú, že náklady na vykonanie kalibrácie Tovaru, vrátane nákladov na dopravu v súvislosti s kalibráciou Tovaru, sú zahrnuté v Cene.
3. **CENA ZA TOVAR A PLATOBNÉ PODMIENKY**
4. Cena je stanovená za dodanie Tovaru ako celku a je konečná, bez možnosti doúčtovania ďalších nákladov. V Cene bez DPH sú zahrnuté všetky náklady, ktoré sú spojené s dodaním Tovaru, vrátane nákladov na dopravu Predávajúceho do/z Miesta plnenia, nákladov na montáž, zaškolenie Kupujúceho na obsluhu,, záručný servis a kalibráciu počas záručnej doby. Pri DPH sa bude postupovať podľa osobitných predpisov.
5. Právo Predávajúceho na zaplatenie Ceny vzniká riadnym dodaním Tovaru na základe objednávky podľa článku 2 bod 2.2 Zmluvy v spojení s článkom 3 bod 3.5 Zmluvy. Predávajúci vystaví Kupujúcemu faktúru na zaplatenie Ceny za dodaný Tovar a doručí ju Kupujúcemu najneskôr do 5. (piatich) Pracovných dní odo dňa dodania Tovaru podľa článku 3 bod 3.5 Zmluvy, pričom prílohami faktúry bude príslušná objednávka a Preberací protokol.
6. Faktúra musí obsahovať všetky náležitosti účtovného dokladu podľa § 10 zákona č. 431/2002 Z. z. o účtovníctve
v znení neskorších predpisov, náležitosti podľa § 74 zákona č. 222/2004 Z. z. o dani z pridanej hodnoty v znení neskorších predpisov, evidenčné číslo Zmluvy, pod ktorou je zmluva evidovaná Kupujúcim prípade, ak faktúra nebude spĺňať tieto náležitosti a náležitosti podľa tohto článku bod 4.2 Zmluvy je Kupujúci oprávnený vrátiť faktúru na dopracovanie, resp. opravu. Taktiež v prípade, ak výška fakturovanej sumy nebude zodpovedať podkladom Kupujúceho, je Kupujúci oprávnený vrátiť faktúru Predávajúcemu na prepracovanie. Nová lehota splatnosti začína plynúť okamihom doručenia opravenej faktúry Kupujúcemu.
7. Cena je splatná do **60 (šesťdesiat) dní** odo dňa doručenia faktúry. Ak deň splatnosti Ceny pripadne na sobotu, nedeľu alebo sviatok, splatnosť takejto sa posúva na najbližší nasledujúci Pracovný deň. Cena sa považuje za zaplatenú dňom odpísania fakturovanej sumy vo výške Ceny z účtu Kupujúceho na účet Predávajúceho, ktorý je uvedený v záhlaví Zmluvy.
8. **ZODPOVEDNOSŤ ZA VADY, ZÁRUKA A ZÁRUČNÁ DOBA**
	1. Predávajúci poskytuje záruku **24 (dvadsaťštyri) mesiacov na dodaný Tovar**, pričom záručná doba začína plynúť odo dňa riadneho dodania Tovaru podľa článku 3 bod 3.5 Zmluvy. Záručná doba sa predlžuje o dobu odo dňa uplatnenia reklamácie po deň odstránenia vád dodaného Tovaru.
	2. Predávajúci ručí za to, že dodaný Tovar bude mať počas celej záručnej doby vlastnosti dohodnuté Zmluvou, zodpovedajúce právnym a technickým normám a predpisom, že Tovar bude dodaný bez vád, ktoré by rušili alebo znižovali jeho kvalitu.
	3. Predávajúci zodpovedá za riadne a včasné plnenie záväzkov vyplývajúcich zo Zmluvy. Predávajúci zodpovedá aj za skryté vady dodaného Tovaru, ktoré Kupujúci zistil po dodaní Tovaru. Kupujúci je povinný Predávajúcemu písomne oznámiť vadu dodaného Tovaru bezodkladne po tom, čo ju zistil. V prípade, že sa preukáže zodpovednosť Predávajúceho za skryté vady počas záručnej doby, je Predávajúci povinný v súlade s § 373 a nasl. Obchodného zákonníka nahradiť Kupujúcemu aj prípadnú, z takéhoto titulu, vzniknutú škodu.
	4. Kupujúci bez zbytočného odkladu písomne oznámi Predávajúcemu vady dodaného Tovaru, ktoré sa vyskytli v rámci záručnej doby, pričom v oznámení popíše chyby a uvedie, ako sa prejavujú. Na základe písomnej reklamácie Kupujúceho podľa predchádzajúcej vety je Predávajúci povinný na svoje náklady a bez zbytočného odkladu odstrániť počas záručnej doby reklamované vady dodaného Tovaru, a to aj v prípade, ak sa domnieva, že za reklamované vady nezodpovedá. V takom prípade, ak sa Zmluvné strany nedohodnú inak, až do doby právoplatného rozhodnutia súdu o reklamácii znáša náklady na odstránenie reklamovaných vád Predávajúci.
	5. Predávajúci je povinný odstrániť vady dodaného Tovaru **bezodkladne, najneskôr však do 5. Pracovného dňa nasledujúceho po dni** oznámenia písomnej reklamácie Kupujúcim podľa tohto článku bod 5.4 Zmluvy.
	6. Pokiaľ Predávajúci nesplní svoju povinnosť odstrániť vady v lehote stanovenej v písomnom oznámení Kupujúceho podľa tohto článku bod 5.5 Zmluvy, je Kupujúci oprávnený tieto vady sám alebo pomocou tretej osoby odstrániť a Predávajúci je povinný uhradiť náklady na odstránenie vád. Takýmto postupom Kupujúceho alebo inej oprávnenej osoby nie je dotknutá záruka poskytnutá Predávajúcim.
	7. Predávajúci nezodpovedá za chyby spôsobené dodržaním nevhodných pokynov zo strany Kupujúceho, ak na nevhodnosť týchto pokynov Predávajúci Kupujúceho písomne upozornil a Kupujúci na ich dodržaní aj napriek tomu trval. Predávajúci nezodpovedá Kupujúcemu za škodu, ktorá mu bola spôsobená vyššou mocou. Za vyššiu moc sa považuje taká vonkajšia okolnosť, ktorú Predávajúci nemohol odvrátiť alebo prekonať, ani ju v dobe vzniku predvídať.
	8. Zmluvné strany sa dohodli, že zodpovednosť za vady sa ďalej spravuje príslušnými ustanoveniami Obchodného zákonníka.
9. **SANKCIE**
	1. V prípade porušenia zmluvnej povinnosti Predávajúceho dodať Tovar riadne alebo včas v lehote plnenia podľa článku 3 bod 3.1 Zmluvy, Kupujúci je oprávnený požadovať od Predávajúceho zaplatenie zmluvnej pokuty vo výške 100 (sto) EUR za každý deň omeškania, a to aj opakovane.
	2. V prípade, ak sa Kupujúci dostane do omeškania so zaplatením Ceny, Predávajúci je oprávnený
	od Kupujúceho požadovať zaplatenie úroku z omeškania vo výške 0,022 % z nezaplatenej Ceny za každý deň omeškania.
	3. V prípade porušenia zmluvnej povinnosti Predávajúcim vybaviť reklamáciu včas podľa článku 5 bod 5.5 Zmluvy, Kupujúci je oprávnený požadovať od Predávajúceho zaplatenie zmluvnej pokuty vo výške 100 (sto) EUR za každý deň omeškania, a to aj opakovane.
	4. Predávajúci sa zaväzuje zaplatiť Kupujúcemu zmluvnú pokutu podľa tohto článku bod 6.1 a 6.3 Zmluvy. Zmluvné strany považujú takéto určenie zmluvnej pokuty za primerané a dostatočne určité. Zmluvnú pokutu sa zaväzuje Predávajúci uhradiť Kupujúcemu najneskôr do 10 (desiatich) Pracovných dní odo dňa doručenia výzvy Kupujúceho na zaplatenie zmluvnej pokuty Predávajúcemu. Uplatnením zmluvnej pokuty nie je dotknuté právo Kupujúceho na náhradu škody.
	5. Zmluvná strana zodpovedá za škodu, ktorú spôsobí druhej Zmluvnej strane porušením svojej povinnosti zo Zmluvy a je povinná ju nahradiť, okrem prípadov, kedy preukáže, že porušenie povinnosti bolo spôsobené okolnosťami vylučujúcimi zodpovednosť. Pri uplatnení a úhrade škôd a nákladov sa Zmluvné strany budú riadiť ustanoveniami § 373 a nasl. Obchodného zákonníka.
	6. Kupujúci si v prípade nároku na zaplatenie sankcie a/alebo nároku na náhradu škody môže sankciu a/alebo škodu odpočítať z akýchkoľvek čiastok splatných v prospech Predávajúceho.
10. **VYHLÁSENIA A ZÁRUKY**
	1. Predávajúci vyhlasuje a ubezpečuje Kupujúceho, že ku dňu podpisu Zmluvy Predávajúcim:
11. osoba konajúca za Predávajúceho je v plnom rozsahu oprávnená dojednať, uzavrieť a podpísať Zmluvu
a vykonávať práva a povinnosti v nej upravené;
12. je spoločnosťou riadne založenou a existujúcou podľa právneho poriadku [doplniť], neexistuje žiaden dôvod neplatnosti spoločnosti, má všetky potrebné právomoci a oprávnenia na dodanie Tovaru,
a riadne plní všetky povinnosti, porušenie ktorých by mohlo viesť k jeho zrušeniu;
13. je zapísaný v Registri partnerov verejného sektora, pokiaľ sa naňho takáto povinnosť vzťahuje;
14. uzatvorenie alebo plnenie Zmluvy Predávajúcim nie je ukracujúcim alebo poškodzujúcim alebo zvýhodňujúcim alebo znevýhodňujúcim úkonom vo vzťahu k akémukoľvek svojmu veriteľovi, pričom
v tejto súvislosti nie je najmä odporovateľným právnym úkonom; a
15. nevedie sa voči nemu vyšetrovanie alebo zisťovanie zo strany štátnych alebo správnych orgánov, nevedie sa voči nemu resp. voči jeho majetku, súdny spor vrátane exekučného, daňového, konkurzného, rozhodcovského konania alebo akéhokoľvek obdobného konania a neexistujú skutočnosti, ktoré by mohli viesť k začatiu takýchto konaní proti nemu.
	1. Predávajúci vyhlasuje a ubezpečuje Kupujúceho, že ku dňu odovzdania Tovaru Kupujúcemu:
16. je výlučným vlastníkom Tovaru;
17. Tovar nie je zaťažený žiadnym záložným, zádržným ani predkupným právom;
18. neuzatvoril žiadnu zmluvu alebo dohodu a ani nedá návrh na uzavretie takej zmluvy alebo dohody,
na základe ktorej by mohlo tretej osobe vzniknúť vo vzťahu k Tovaru akékoľvek právo tretej osoby;
19. Tovar nie je predmetom žiadnej uzatvorenej nájomnej, kúpnej, resp. inej zmluvy, na základe ktorej akejkoľvek tretej osobe vznikne, resp. môže vzniknúť vlastnícke právo k Tovaru, resp. akékoľvek iné právo, na základe ktorého tretia osoba môže, resp. bude môcť Tovar držať, užívať alebo s ním akýmkoľvek spôsobom nakladať a ani nie je predmetom žiadnej zmluvy o budúcej zmluve, na základe ktorej by tretej osobe vzniklo právo uzatvoriť takú zmluvu;
20. Tovar je nový, funkčný, nepoužívaný a nepoškodený a nachádza sa v stave umožňujúcom jeho užívanie na obvyklý účel;
21. Tovar nie je postihnutý exekúciou alebo predmetom uspokojenia záložného práva predajom zálohu na dražbe podľa zákona č. 527/2002 Z. z. o dobrovoľných dražbách a o doplnení zákona Slovenskej národnej rady č. [323/1992 Zb.](https://www.slov-lex.sk/pravne-predpisy/SK/ZZ/1992/323/) o notároch a notárskej činnosti (Notársky poriadok) v znení neskorších predpisov;
22. k Tovaru nie sú uplatnené žiadne určovacie žaloby, ktoré by mohli obmedziť alebo zmariť výkon vlastníckeho práva Kupujúceho;
23. neexistujú právne a faktické prekážky, ktoré by znemožňovali užívanie Tovaru;
24. oboznámil Kupujúceho so všetkými právnymi vzťahmi týkajúcimi sa Tovaru a všetky tieto vzťahy sú pravdivé;
25. Tovar nemá žiadne vady, na ktoré by mal Kupujúceho osobitne upozorniť; a
26. odovzdáva Kupujúcemu spolu s Tovarom všetky doklady vzťahujúce sa k Tovaru.
	1. Predávajúci berie na vedomie, že ak by Kupujúci mal v čase podpisovania Zmluvy vedomosť o tom, že ktorékoľvek z vyhlásení Predávajúceho uvedené v tomto článku bod 7.1 a 7.2 Zmluvy je nepravdivé, Zmluvu by neuzatvoril, nakoľko uvedené vyhlásenia Kupujúci považuje za skutočnosti, ktoré si vymienil.
	2. Pokiaľ sa preukáže, že ktorékoľvek z vyhlásení Predávajúceho uvedených v tomto článku bod 7.1 a 7.2 Zmluvy nebolo v čase uzatvorenia Zmluvy pravdivým, alebo v čase nasledujúcom po uzatvorení Zmluvy prestalo byť pravdivým v dôsledku konania Predávajúceho, zaväzuje sa Predávajúci nahradiť škodu, ktorá vznikne Kupujúcemu
	v dôsledku skutočností, ktoré sú obsahom tohto vyhlásenia.
	3. Kupujúci vyhlasuje a ubezpečuje Predávajúceho, že ku dňu podpisu Zmluvy Kupujúcim:
27. má oprávnenie podpísať Zmluvu, vykonávať práva a plniť záväzky vyplývajúce pre neho zo Zmluvy;
28. osoby konajúce za Kupujúceho sú v plnom rozsahu oprávnené dojednať, uzavrieť a podpísať Zmluvu a vykonávať práva a povinnosti v nej upravené; a
29. je spoločnosťou riadne založenou a existujúcou podľa právneho poriadku Slovenskej republiky, neexistuje žiaden dôvod neplatnosti spoločnosti, má všetky potrebné právomoci a oprávnenia na objednanie Tovaru, a riadne plní všetky povinnosti, porušenie ktorých by mohlo viesť k jeho zrušeniu.
	1. Pokiaľ nie je v Zmluve uvedené inak, akákoľvek komunikácia a iné úkony v súvislosti so Zmluvou a jej plnením, musia byť urobené v písomnej forme a doručené na adresy uvedené v záhlaví Zmluvy alebo na iné adresy alebo kontaktné osoby, ktoré si Zmluvné strany navzájom písomne oznámia.
30. **KOMUNIKÁCIA**
	1. Pokiaľ nie je v Zmluve uvedené inak, akákoľvek komunikácia a iné úkony v súvislosti so Zmluvou a jej plnením, musia byť urobené v písomnej forme a doručené na adresy uvedené v záhlaví Zmluvy alebo na iné adresy alebo kontaktné osoby, ktoré si Zmluvné strany navzájom písomne oznámia.
	2. Zmluvné strany sa dohodli, že akékoľvek oznámenie alebo iná formálna korešpondencia, pokiaľ nie je v Zmluve uvedené inak, sa budú pre účely Zmluvy považovať za doručené:
31. v deň doručenia zásielky, ak bola zásielka doručená osobne alebo kuriérnou službou; alebo
32. v 5. (piaty) Pracovný deň nasledujúci po dni podania zásielky na pošte, ak bola zásielka poslaná doporučenou poštou alebo v deň doručenia zásielky, podľa toho, čo nastane skôr; alebo
33. v deň potvrdeného doručenia e-mailu, ak bol tento e-mail doručený do 15.00 hod v ktorýkoľvek Pracovný deň a v ostatných prípadoch v Pracovný deň nasledujúci po dni doručenia e-mailu, avšak s výnimkou prípadov, v ktorých bude adresátovi e-mailu doručený príslušný e-mail v čase, kedy bude mať tento adresát nastavenú automatickú odpoveď týkajúcu sa jeho neprítomnosti.
	1. Zmeny identifikačných údajov uvedených v Zmluve, sú si Zmluvné strany povinné oznámiť do 5 (piatich) Pracovných dní od realizácie týchto zmien.
34. **TRVANIE A ZÁNIK ZMLUVY**
	1. Zmluva sa uzatvára na dobu určitú, **a to do okamihu splnenia všetkých záväzkov Zmluvných strán.**
	2. Zmluva môže byť ukončená aj skôr ako je uvedené v tomto článku bod 9.1 Zmluvy, a to jednostranným odstúpením od Zmluvy, písomnou výpoveďou, alebo písomnou dohodou Zmluvných strán.
	3. Odstúpiť od Zmluvy môžu pri podstatnom porušení zmluvného záväzku a v ostatných prípadoch uvedených v Zmluve alebo v zákone.
	4. Za podstatné porušenie Zmluvy Kupujúci považuje prípady, ak:
35. Predávajúci nedodá Tovar riadne alebo včas v lehote plnenia podľa článku 3 bod 3.1 Zmluvy;
36. Dodaný Tovar nebude zodpovedať vlastnostiam dohodnutým v Zmluve a/alebo objednávke, a ak Predávajúci nezjedná nápravu ani po výzve Kupujúceho, v ktorej Kupujúci poskytne dodatočnú primeranú lehotu k náprave a/alebo určené opatrenia k náprave;
37. Predávajúci poverí dodaním Tovaru také osoby, ktoré nie sú odborne spôsobilé alebo nemajú potrebné oprávnenia na dodanie Tovaru;
38. Predávajúci nevybaví reklamáciu v súlade s článkom 5 Zmluvy;
39. sa niektoré z vyhlásení Predávajúceho podľa článku 7 bod 7.1 a 7.2 Zmluvy ukáže ako nepravdivé.
	1. Za podstatné porušenie Zmluvy Predávajúci považuje prípad, ak sa niektoré z vyhlásení Kupujúceho podľa článku 7 bod 7.5 Zmluvy ukáže ako nepravdivé.
	2. Kupujúci má taktiež právo odstúpiť od Zmluvy, ak Predávajúci v čase uzavretia Zmluvy nebol zapísaný v Registri partnerov verejného sektora, ak bol z tohto registra vymazaný alebo ak mu bol právoplatne uložený zákaz účasti podľa § 182 ods. 3 písm. b) Zákona o verejnom obstarávaní.
	3. Výzvy uvedené v tomto článku musia byť písomné a doručené na adresy pre doručovanie písomností uvedené v záhlaví Zmluvy.
	4. Odstúpenie od Zmluvy nadobudne účinnosť dňom doručenia písomného oznámenia Zmluvnej strany o odstúpení od Zmluvy druhej Zmluvnej strane.
	5. Odstúpením Zmluva zaniká, a teda zanikajú všetky práva a povinnosti Zmluvných strán, ktoré vyplývajú zo Zmluvy. Odstúpenie od Zmluvy sa však nedotýka nároku na zaplatenie zmluvnej pokuty, nároku na náhradu škody vzniknutej porušením Zmluvy, ako aj všetkých ostatných nárokov Zmluvných strán, ktoré vzhľadom na svoju podstatu zánikom Zmluvy nezanikajú.
	6. Zmluvu môže Kupujúci vypovedať aj bez udania dôvodu zaslaním písomnej výpovede Predávajúcemu na adresu jeho sídla uvedenú v záhlaví Zmluvy, pričom výpovedná lehote je 1 (jeden) mesiac a začína plynúť prvým dňom mesiaca nasledujúceho po mesiaci, v ktorom bola výpoveď doručená Predávajúcemu.
	7. Zmluva zaniká aj na základe písomnej dohody Zmluvných strán.
40. **ZÁVEREČNÉ USTANOVENIA**
	1. Zmluva nadobúda účinnosť dňom nasledujúcim po dni jej zverejnenia podľa § 47a Občianskeho zákonníka.
	2. Vzťahy upravené Zmluvou, ako aj vzťahy vznikajúce zo Zmluvy sa spravujú právnym poriadkom Slovenskej republiky.
	3. Zmluvné strany sa dohodli, že akýkoľvek spor vzniknutý na základe Zmluvy alebo v súvislosti so Zmluvou, vrátane otázok platnosti, účinnosti alebo výkladu Zmluvy bude rozhodnutý príslušným súdom v Slovenskej republike.
	4. Práva a povinnosti zo Zmluvy prechádzajú na právnych nástupcov Zmluvných strán. Predávajúci môže svoje pohľadávky voči Kupujúcemu vyplývajúce zo Zmluvy postúpiť len s predchádzajúcim písomným súhlasom Kupujúceho.
	5. Zmluvné strany sa dohodli v rozsahu, v akom to právne predpisy pripúšťajú, že vylučujú právo Predávajúceho započítať bez súhlasu Kupujúceho akúkoľvek svoju pohľadávku voči Kupujúcemu oproti akejkoľvek pohľadávke Kupujúceho voči Predávajúcemu.
	6. Kupujúci môže kedykoľvek započítať pohľadávku, ktorú má voči Predávajúcemu proti akejkoľvek pohľadávke (bez ohľadu na to, či je v čase započítania splatná alebo nie), ktorú má Predávajúci voči Kupujúcemu. Ak sú započítavané pohľadávky denominované v rôznych menách, Kupujúci je oprávnený pre účely započítania prepočítať čiastku ktorejkoľvek pohľadávky do meny druhej pohľadávky, pričom použije výmenný kurz stanovený v kurzovom lístku publikovanom Európskou centrálnou bankou.
	7. Zmluvu možno meniť a dopĺňať ju len písomne, a to na základe dohody Zmluvných strán podpísanej Zmluvnými stranami a v súlade so Zákonom o verejnom obstarávaní.
	8. V prípade, ak sa niektoré z ustanovení Zmluvy stane neplatným alebo nevymáhateľným, nemá takáto neplatnosť alebo nevymáhateľnosť niektorého z ustanovení Zmluvy vplyv na platnosť a vymáhateľnosť ostatných ustanovení Zmluvy. Zmluvné strany sú v takomto prípade povinné bez zbytočného odkladu uzatvoriť dodatok k Zmluve, ktorý nahradí neplatné alebo nevymáhateľné ustanovenie Zmluvy iným ustanovením, ktoré ho v právnom aj obchodnom zmysle najbližšie nahradzuje tak, aby bola vôľa Zmluvných strán vyjadrená v nahrádzaných ustanoveniach Zmluvy zachovaná.
	9. Žiadna zo Zmluvných strán nezodpovedá za omeškanie alebo nesplnenie svojej zmluvnej povinnosti, pokiaľ dôjde k nepredvídateľnej udalosti, ktorú povinná Zmluvná strana nemôže ovplyvniť, najmä k živelnej pohrome, vojne , občianskym nepokojom, nedostatku surovín na trhu, sabotáži, štrajku, alebo inému prípadu tzv. „vyššej moci“. Povinná Zmluvná strana sa zaväzuje omeškanie alebo nemožnosť plnenia zmluvnej povinnosti druhej Zmluvnej strane bezodkladne oznámiť a vyvinúť maximálne úsilie k odstráneniu takejto udalosti, pokiaľ to bude možné. Po odstránení tejto udalosti sa povinná Zmluvná strana zaväzuje vyvinúť maximálne úsilie k splneniu omeškanej zmluvnej povinnosti.
	10. Zmluvné strany zhodne prehlasujú, (i) že si Zmluvu riadne prečítali, (ii) v plnom rozsahu porozumeli jej obsahu, ktorý je pre ne dostatočne zrozumiteľný a určitý, (iii) že táto vyjadruje ich slobodnú a vážnu vôľu bez akýchkoľvek omylov a (iv) že táto nebola uzavretá ani v tiesni, ani za nápadne nevýhodných podmienok plynúcich pre ktorúkoľvek Zmluvnú stranu, na znak čoho ju týmto vlastnoručne podpisujú.
	11. Zmluva je vyhotovená v 3 (troch) rovnopisoch, s tým, že všetky rovnopisy majú platnosť originálu, pričom Kupujúci dostane 2 (dva) jej rovnopisy a Predávajúci dostane 1 (jeden) jej rovnopis.

**PRÍLOHA 1**

**ŠPECIFIKÁCIA TOVARU**

**Technická špecifikácia - valcové skúšobné stolice na meranie bŕzd pre nákladné automobily a autobusy**

|  |  |
| --- | --- |
| **Napájanie**  | 400V / 50 Hz |
| **Min. hmotnosť povoleného nápravového zaťaženia** | 13 000 kg |
| **Pripravenosť na váženie náprav** | áno |
| **Merací rozsah brzdnej sily**  | 0 – 40 kN |
| **Minimálna hmotnosť prejazdového zaťaženia** | 13 000 kg |
| **Maximálne dosiahnuteľná brzdová sila na valcoch** | aspoň 35 kN |
| **Minimálny merací rozsah brzdnej sily na valcoch** | 0 – 40 kN |
| **Počet motorov (pohonov) v oboch meracích jednotkách spolu** | 2x |
| **Počet motorov (pohonov) na 1 meraciu jednotku** | 1x |
| **Minimálny výkon motorov pohonných jednotiek** | 9 kW |
| **Minimálne dosiahnuteľná testovacia rýchlosť meracích valcov** | 2,5 km.hod-1 |
| **Dĺžka (šírka) 1 meracieho valca aspoň** | 1000 mm  |
| **Delené valcové jednotky** | áno |
| **Zariadenie musí byť inštalovateľné nad montážnu jamu (servisný kanál)** | áno |
| **Montáž a počiatočná inštruktáž v cene** | áno |
| **Prevedenie povrchu skúšobných valcov** | vysokoodolné |

**Doplňujúce špecifikácie:**

* Automatizovaný skúšobný proces merania brzdných síl vo vozidle
* Inštalácia nových zariadení nad montážnu jamu, vrátane inštalácie všetkých zobrazovacích jednotiek a kompletného príslušenstva meracieho zariadenia (v cene zariadení)
* Uvedenie zariadení do činnosti (vrátane prvotného kompletného nastavenia zariadení) v cene
* Riadiaci PC v skrini, softvér s možnosťou funkcie tlače protokolu
* Aktualizácie softvéru počas záručnej lehoty v cene
* Meranie brzdných síl na náprave vozidla a zároveň vyhodnotenie rozdielov brzdných síl na ľavom a pravom kolese, zobrazenie tlaku vzduchu prostredníctvom snímačov tlaku na jednotlivých kolesách, meranie ovality brzdných síl na vozidle
* Pedometer a diaľkové ovládanie na ovládanie zariadenia počas procesu merania sú podmienkou dodávky každého zariadenia
* Minimálne 2 zobrazovacie jednotky pre každú valcovú skúšobňu, umiestnené na stenovom výložníku (kvôli dlhým vozidlám) na zobrazenie brzdných síl, rozdielu brzdných síl na jednotlivých kolesách nápravy, zobrazenie ovality brzdných síl, brzdového tlaku a textových upozornení
* Školenie obsluhy v cene
* Certifikát o počiatočnej kalibrácii v cene
* Kompletná dokumentácia k zariadeniam v SK / CZ jazyku v cene(t.j. návody na obsluhu a nastavovanie zariadenia a iné potrebné dokumenty pre prevádzku zariadenia)
* Doprava kompletných zariadení aj s príslušenstvom v cene
* Záručný servis do 48 hodín v cene (vrátane nákladov na dopravu, nákladov na dopravu náhradných dielov, ceny práce a náhradných dielov)

PODPISY ZMLUVNÝCH STRÁN

V Bratislave dňa \_\_\_\_\_\_\_\_\_\_\_\_\_\_

**Dopravný podnik Bratislava, akciová spoločnosť**

Meno: Ing. Martin Rybanský

Funkcia: predseda predstavenstva

Meno: Ing. Milan Donoval

Funkcia: podpredseda predstavenstva – CTO

V [doplniť] dňa \_\_\_\_\_\_\_\_\_\_\_\_\_\_\_\_\_

[**doplniť**]

Meno: [doplniť]

Funkcia: [doplniť]